Isigidimi Sama-Xosa.

Vol XI LOVEDALE, SOUTH AFRICA, MAY 1, 1881.

No 128

Isigidimi Samaxosa.

KUBA FUNDI BE “SIGIDIMI.”

Siyabacela abatabati be Sigidimi ukuba basixolele ngokupuma kade kwe Sigidimi sale nyanga. Imbangi kukuxakeka nokufingwa kwaba shicileli yeminye imisebenzi. Sinento eninzi yencwadi esiyibeke umbeko ngenxa yokuswela ituba kule nyanga.

EZAMAYEZA

No. II.

UKOHLOKOHLO OLUYI “HOOPING COUGH.”

Kupantse ukungabiko mhla ekunganyangwayo mntana kulendlu yama yeza e Lovedale onolu kohlo-kohlo ade ome, ahlanze umntana. Kwaziswa omnye esele qauka, wabuba kwakamsinyane befikile naye. Lomntwana waye selene veki esifa esekaya engazanga kucelelwa mfisi wada umntana wamayela ekuqaukeni.

Nje ngokuba kubonakala ukuba olu kohlo-kohlo (Hoop­ing Cough) luya lusanda, sifuna ukuzinika izihlobo zetu ezi Ntsundu amazwi ambalwa okuziluleka.

1. Ningabayeki abantwana abanolu kohlo-kohlo bahamba- hambe pandle ude unqume umbete wakusasa, kanjalo bangapumi pandle emva kwokutshona kwelanga. Ukuba liyabanda mhlaumbi liyana bangapumi kanye.
2. Banxibeni ingubo ezishushu, oko kukuti, banxibeni ihempe ze flannel nokuba bangama kwenkwe mhlaimbi bazintombi. Umntana ohamba ze nguyena kanye use ngozini nje ngokuba sesike sabona kule’Ndlu yama Yeza. Siya temba ukuba bonke abantu abakolwayo aba Ntsundu, abaya kuyifunda lendawo, boziyala izihlobo zabo ezi hamba ze ukuba ziba nxibe abantwana bazo aba kohlelayo ihempe ze flannel.
3. Ukuba umntana uba nepika emva kwokuba ekohlele wada woma, lowo ngele ngavunyelwa ukuhamba pandle, ngekubekwa imiqa (poultices) eshushu futi esifubeni sake nje ngokuba ukupefumla kwake kubonisa ukuba asilulo kohlo-kohlo lodwa abanjwe lulo, kuko nesinye isifo eso ngezelelekileyo esi fubeni sake.
4. Musa ukulibazisa ude umkuhlane ubenzima kumntana wako ukuze uye kucela umfisi, yiya kwaoko uzuze umfisi neqinga omawenze ngalo. Ungati mhlaumbi ungapulukani nesheleni enye mhlaumbi ezi mbini ngokungayi kucela mfisi, kodwa unga pulukana nomntwana wako.

Jane E. Waterston.

EZE PARLAMENTE.

Abafundi betu bofumana kwesi *Sigidimi* ingxoxo ze Parlamente noko singa zitabatanga zonke. Eyona ngxoxo inkulu etabate iveki ezi mbini ivulwe ngu Mr. Scanlen, esiti lamadoda angu Rulumente ngoku apetwe ngu Mr. Sprigg

afanelwe ukukutshwa elulaulweni. Kute ngosukulwa 28 ku April kwaku tatyatwa i “vote,” oko kukuti kwakumiswa izandla kwafunyanwa ama 34 angecala lika Mr. Scanlen, nama 37 angecala lika Mr. Sprigg. Isizatu sokuba oyise ngesitatu yena kukwongezelelwa e Parlamente amadoda amane ase Diamond Fields ate ama 3 avota ngecala lake; oko kukuti inkoliso yama lungu e Parlamente angabemi bale Koloni asele casene ngoku. nolaulo luka Mr. Sprigg neqela lake.

Kofunyanwa kanjako pakati kwenteto ukuqokela kuka Mr. Upington obefudula engomnye wolaulo, inteto yake ukuba “Abantu abamnyama bazintshaba zaba mhlope ngemvelo” ude wati uyazizonda ukuba engazange atsho kubalingane bake ukuba abafundisi mabagxotwe e Lusutu pambi kwale mfazwe. Bova kanjalo abafundi betu amatyala ate u Mr. Sprigg wabanika wona abafundisi base Lusutu kubabebesenza intlanganiso zemitandazo ngelixesha lemfazwe.

Siqinisekile ukuba lude lwe nziwa uxolo, lofunyanwa ngempembelelo yaba fundisi base Lusutu, nokuba seleteta ntonina yena u Mr. Sprigg neqela lake, emoyeni abanawo wokucasana nokusebenza kwa lomadoda.

Kovakala ngocingo lwe 6 ku May, emveni kokuba sesi yibalile lenteto indaba zokuba lamadoda abe yi Rulumente abukuqiwe. Fanel’ kuba kuya kufakwa u *Mr*. Scanlen endaweni ka *Mr.* Sprigg, yobu *Premier,* oko kukuti intloko ye Rulumente; ahambe kunye nokuba li Gqweta Lakomkulu *Attorney General;* yabe eyobu *Colonial Secre­tary* iya kunikwa u *Mr. Molteno* ; ize ibe kwa ngu *Mr*. Merriman, endaweni ka *Mr.* Laing yokuba yi *Commissioner of Crown Lands and Public Works,* oko kukuti umpatiswa wento zonke ezibekele emihlatyeni, neza kiwo; u *Mr.* Hutton, endaweni ka *Mr.* Pearson umgcini we mali; u *Mr.* Sauer, endaweni ka *Mr.* Ayliff umpatiswa micimbi yaba Ntsundu.

Kuya kuba luvuyo olukulu kuso sonke isizwe sakowetu esi Ntsundu, sakuva ukuba lamadoda apumile elu laulweni; nakuba singe kabi nakutsho ukuti loba njanina olwaba bangenayo namhla. Siqinisekile kodwa ukuba aliyi kudlula ngobubi nobu tshaba obubandezelayo ngakuti ba Ntsundu kolwaba babukuqiweyo namhla.

EZASE LUSUTU.

Ngati kusondele endleleni zoxolo e Lusutu, noko kodwa singekeva ukuba bozivuma abayi kuzivuma kusinina Abesutu. I Ruluneli u Sir Hercules Robinson ukulixolisa kwake ubeke ezindawo zilandelayo:—

“1. *Umteto Wokulondoloza Uxolo,* oko kukuti lo woku hlutwa kwe mipu,—usalimele izwe lase Lusutu, kodwa awuku hanjiswa nje ngohlobo lwa ngapambili. Kuya kulindelwa ukuba yonke imipu inikelwe, aze osukuba efuna ukuwugcina, yaza ne mantyi yanokunq'inisa ukutembeka kwe similo sake, afumane i “License,” aze arafe iponti enye ngomnyaka ngawo. Woti owalelwe ukuyinikwa i License afumane inani eliwulingeneyo, eliya kubalulwa nga-